
ชื่อผลงาน	การพัฒนาผลสัมฤทธิ์ทางการเรียน เรื่อง การคูณ ของนักเรียนชั้นประถมศึกษาปีที่ 3 
		โดยใช้แบบฝึกทักษะ

ผู้ศึกษา		นางนัฐติยา ทวีวัฒนา ครูชำนาญการโรงเรียนบ้านนาทวี อำเภอนาทวี จังหวัดสงขลา
		สำนักงานเขตพื้นที่การศึกษาประถมศึกษาสงขลาเขต 3 

ปีที่ศึกษา	ปีการศึกษา 2561

บทคัดย่อ

	การศึกษาครั้งนี้มีวัตถุประสงค์เพื่อสร้างแบบฝึกทักษะ เรื่อง การคูณ ชั้นประถมศึกษาปีที่ 3             ที่มีประสิทธิภาพ และเปรียบเทียบผลสัมฤทธิ์ทางการเรียนก่อนเรียนและหลังเรียน เรื่อง การคูณ                ชั้นประถมศึกษาปีที่ 3 ประชากรที่ใช้ในการศึกษาครั้งนี้ เป็นนักเรียนชั้นประถมศึกษาปีที่ 3/4 ภาคเรียนที่ 2  ปีการศึกษา 2561 โรงเรียนบ้านนาทวี สังกัดสำนักงานเขตพื้นที่การศึกษาประถมศึกษาสงขลา เขต 3     จำนวน 39 คน เครื่องมือที่ใช้ในการศึกษาประกอบด้วย แบบทดสอบวัดผลสัมฤทธิ์ทางการเรียน แบบฝึกทักษะ และแผนการจัดการเรียนรู้ โดยใช้แบบฝึกทักษะ เรื่อง การคูณ ชั้นประถมศึกษาปีที่ 3 การวิเคราะห์ข้อมูลใช้คะแนนเฉลี่ย ส่วนเบี่ยงเบนมาตรฐาน และร้อยละ
	ผลการศึกษาพบว่า แบบฝึกทักษะ เรื่อง การคูณ ชั้นประถมศึกษาปีที่ 3 มีประสิทธิภาพเท่ากับ 83.15/82.68 สูงกว่าเกณฑ์ที่กำหนด และผลสัมฤทธิ์ทางการเรียน เรื่อง การคูณ ของนักเรียนชั้นประถมศึกษาปีที่ 3         โดยใช้แบบฝึกทักษะ หลังเรียนสูงกว่าก่อนเรียน ร้อยละ 35.81 ซึ่งเป็นไปตามสมมติฐานที่ตั้งไว้

